**INSTITUT RUĐER BOŠKOVIĆ**

**OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG PLANA ZA I-XII.2024.**

Zagreb, 21. ožujak 2025.

**Sadržaj**

[**SAŽETAK** 2](#_Toc193392458)

[**1.** **PRIHODI I RASHODI PREMA EKONOMSKOJ KLASIFIKACIJI** 3](#_Toc193392459)

[**2.** **PRIHODI I RASHODI PREMA IZVORIMA FINANCIRANJA** 8](#_Toc193392460)

[**3.** **RASHODI PREMA FUNKCIJSKOG KLASIFIKACIJI** 11](#_Toc193392461)

[**4.** **RAČUN FINANCIRANJA** 11](#_Toc193392462)

[**Obrazloženje prijenosa sredstava iz prethodne godine i prijenosa sredstava u sljedeću godinu** 11](#_Toc193392463)

[**Stanje novčanih sredstava na računima proračunskog korisnika na početku i na kraju proračunske godine** 11](#_Toc193392464)

# **SAŽETAK**

Ukupni prihodi i primici Instituta Ruđer Bošković (u daljnjem tekstu: IRB) za 2024.g iznosili su 66.902.282 €, što je za 21% više u odnosu na 2023. godinu. U odnosu na tekući plan za 2024.g. to je 96% od plana.

Ukupni rashodi i izdaci iznosili su 61.680.256 €, što je za 15% više u odnosu na godinu ranije. U odnosu na tekući plan za 2024., to je 88% od plana.

Višak prihoda i primitaka U 2024. iznosi 5.225.138 €. U prošloj godini višak je iznosio 1.995.100 €.

Prema ekonomskoj klasifikaciji najveća stavka s udjelom od 56% u ukupnim prihodima u 2024. nalazi se na skupini konta Prihodi iz proračuna i iznosi 37.471.444 €. Ova skupina ujedno ima i najveći apsolutni porast u prihodima, te je za 35% veća u odnosu na 2023.g.

Najveća skupina rashoda su Rashodi za zaposlene koji su u 2024. iznosili 32.703.907 € i imali su udio od 53% u ukupnim rashodima prema ekonomskoj klasifikaciji. Iako je ova skupina nominalno 16% veća u odnosu na prošlu godinu, njezin udio je u obadvije godine bio istih 53%.

Gledajući prema izvorima financiranja najveća grupa prihoda u 2024.g. je izvor 11 - Opći prihodi i primici u iznosu od 31.958.057 €, što je za 0,28% više u odnosu na tekući plan za 2024. Udio ovog izvora u ukupnim rashodima je 48%. U odnosu na prošlu godinu apsolutni porast prihoda iz izvora 11 je 18%.

U ukupnim rashodima prema izvoru financiranja također su najveći oni na izvoru 11. koji su porasli za 18%, tj. 4.992.986 €. Drugi najveći izvor po povećanju rashoda je iz izvora 56 Fondovi EU koji su porasli za 4.380.352 €, tj. 51% u odnosu na 2023.

# **PRIHODI I RASHODI PREMA EKONOMSKOJ KLASIFIKACIJI**



* 1. **PRIHODI**

U 2024. ukupni prihodi iznosili su 66.905.394 €. U odnosu na prošlu godinu to je za 11.473.796 € više, odnosno za 21% više.

Na prihode u sklopu razreda 6 Prihodi poslovanja odnosi se 55.379.647 €, dok se na prihode razreda 7 Prihodi od prodaje nefinancijske imovine odnosi 3.113 €.

**Skupina 63 Pomoći iz inozemstva i od subjekata unutar općeg proračuna**

Ukupni prihodi skupine 63 Pomoći iz inozemstva i od subjekata unutar općeg proračuna iznosili su 25.585.029 €, što čini 38% od ukupnih prihoda. U odnosu na tekući plan za 2024.g. veći su za 16% od plana i to prvenstveno zbog uplata za strateški projekt Otvorene znanstvene infrastrukturne platforme za inovativne primjene u gospodarstvu i društvu (O-ZIP), kao i novougovorenih projekata iz Mehanizma za oporavak i otpornost (NPOO projekti) i Hrvatske zaklade za znanost (HrZZ).

Podskupina 632 Pomoći od međunarodnih organizacija te institucija i tijela EU

Ukupni prihodi podskupine 632 iznosili su 14.744.122 €, što čini 22% ukupnih prihoda. U odnosu na 2023.g. veći su za 5%, prvenstveno zbog uplata za O-ZIP i NPOO projekte .

Na O-ZIP se odnose prihodi u iznosu od 5.886.485 €, što je povećanje od 60% u odnosu na godinu ranije.

Prihod od 2.250.000 € odnosi se na drugu ratu programskog ugovora, dio koji je izvorno financiran iz Mehanizma za oporavak i otpornost.

Na NPOO projekte odnose se prihodi u iznosu od 2.214.567 € i radi se o bespovratnim sredstvima. Ti projekti su ugovoreni i započeli tijekom 2024. godini, te su u tekuće planu bili planirani s iznosom od 1.334.621 €.

Podskupina 639 Prijenosi između proračunskih korisnika istog proračuna

U 2024. iznosili su 10.811.909 € i za 20% su veći od prošle godine. Udio ove podskupine u ukupnim prihodima iznosi 16% i isti je udio kao i prethodne godine.

Prihodi ove podskupine odnose se uglavnom na prihode od Hrvatske zaklade za znanost (HrZZ) koji su iznosili 7.311.406 € i veći su za 43% jer su odobreni novi projekti iz dva nova programa HrZZ-a.

Preostali iznos od 3.500.503 € odnosi se na prijenose prema IRB-u od strane drugih proračunskih korisnika istog proračuna koji su nositelji strukturnih EU projekta. Radi se o prijenosima od strane Ministarstva gospodarstva i održivog razvoja, Ministarstva znanosti, obrazovanja i mladih, Agencije za plaćanja u poljoprivredi, ribarstvu i ruralnom razvoju, HRZZ-a i Hrvatske akademske i istraživačke mreže CARNET.

**Skupina 66 Prihodi od prodaje proizvoda i robe te pruženih usluga i prihodi od donacija**

Prihodi ove skupine iznosili su ukupno 3.780.401 € i veći su za 65% u odnosu na plan. Prvenstveno zbog porasta prihoda strukturnih projekata partnera izvan općeg proračuna, ali i većih komercijalnih prihoda od planiranih.

Podskupina 661 Prihodi od prodaje proizvoda i robe te pruženih usluga

Na ovoj podskupini evidentiraju se komercijalni prihodi koji su iznosili 2.732.366 €, što je na nivou prošle godine i 24% više od plana. Time se nastavlja kontinuirani prihodi od sektora gospodarstva i drugih pravnih osoba. U odnosu na ukupne prihode, ovi prihodi imaju udio od 4%.

Podskupina 663 Donacije od pravnih i fizičkih osoba izvan općeg proračuna

Ova podskupina odnosi se na projekte u sklopu Operativnog programa Konkurentnost i kohezija s komercijalnim partnerima kao nositeljima projekata. Ali i na projekte financirane preko neprofitnih organizacija (npr. HAZU, HGK, Zaklada Adris i dr.), te donacije od pravnih i fizičkih osoba. Ukupni prihodi iznosili su 1.048.035 € i za 29% su manji nego prošle godine.

**Skupina 67 Prihodi iz nadležnog proračuna i od HZZO-a temeljem ugovornih obveza**

Svi prihodi ove skupine odnose se na prihode iz nadležnog proračuna za financiranje redovne djelatnosti (podskupina 671). Prihodi se odnose na plaće i materijalna prava zaposlenih, sredstva po programskom ugovoru s Ministarstvom znanosti, obrazovanja i mladih (MZOM), nacionalno sufinanciranje EU projekata i sredstva iz NPOO-a za obnovu od potresa.

Ukupni prihodi ove skupine iznose 37.471.444 € u 2024.g. i veći su za 35% u odnosu na godinu ranije. Razlog tome je dijelom povećana masa plaća uslijed novih koeficijenata i materijalnih prava od ožujka 2024., kao i zbog intenzivnih aktivnosti na projektu OZIP.

U strukturi prihoda ove skupine 77% se odnosi na plaće i materijalna prava zaposlenika, 14% na nacionalno sufinanciranje projekata iz strukturnih fondova, 7% temeljem ugovora o programskom financiranju za razvojnu i izvedbenu komponentu, a 3% na obnovu od potresa.

* 1. **RASHODI**

Ukupni rashodi iznosili su 61.680.256 €. To je za 15% više u odnosu na prošlu godinu, a 12% manje u odnosu na tekući plan za 2024.

Prema ekonomskoj klasifikaciji čine ih razred 3 - rashodi poslovanja u iznosu 43.187.955 € i razred 4 - rashodi za nabavu nefinancijske imovine u iznosu od 18.492.301 € .

**RASHODI POSLOVANJA – razred 3**

**Skupina 31 Rashodi za zaposlene**

Ukupni rashodi za zaposlene (bruto plaće, ostali rashodi za zaposlene i doprinosi na plaće) iznosili su 32.703.907 € , što je za 16% više u odnosu na 2023.g. Razlog je povećanje koeficijenata za obračun plaće od 1. ožujka 2024. temeljem nove Uredbe o nazivima radnih mjesta, uvjetima za raspored i koeficijentima za obračun plaće u javnim službama.

Ova skupina rashoda ima udio od 53% u ukupnim rashodima, isti kao i prošle godine. U odnosu na tekući plan, rashodi za zaposlene u 2024. bili su za 2% veći.

**Skupina 32 Materijalni rashodi**

Materijalni rashodi iznosili su 8.569.932 € i za -2.496.829 € su manji (-23%), nego prošle godine. Ova skupina ima udio od 14% u ukupnim rashodima, a prošlu godine je udio iznosio 21%. U odnosu na tekući plan za 2024., materijalni rashodi su veći za 2%.

Podskupina 321 Naknade troškova zaposlenima

Ova podskupina obuhvaća rashode za službena putovanja, naknade za prijevoz, stručno usavršavanje zaposlenika i ostale naknade troškova zaposlenima. Ukupni troškovi iznosili su 1.908.839 € i veći su za 1% u odnosu na prošlu godinu, prvenstveno zbog povećanja troškova službenih putovanja – povećanje osnovice dnevnica, većih naknada za korištenje privatnog automobila u službene svrhe i troškova stručnog usavršavanja.

Podskupina 322 Rashodi za materijal i energiju

Ukupni rashodi iznosili su 2.962.577 € i manji su za 725.286 €, odnosno 20% u odnosu na prošlu godinu. Prvenstveno zbog manjih troškova nabavu kemikalija i laboratorijskog pribora koji su prošle godine bili iznad prosjeka. Također troškovi energija manji su zbog reguliranja cijena energenata od strane Vlade RH.

Podskupina 323 Rashodi za usluge

Troškovi usluga bili su 2.880.914 € što je 8% manje u odnosu na 2023.g. Najveća stavka su troškovi tekućeg i investicijskog održavanja koji su iznosili 1.131.774 €, od kojih je značajan dio je povezan s pratećim troškovima uz projekt O-ZIP. Najviše su smanjeni troškovi zdravstvenih i veterinarskih usluga zbog smanjenja rashoda za laboratorijske usluge.

Podskupina 324 Naknade troškova osobama izvan radnog odnosa

Troškovi su iznosili 302.274 € i dvostruko su veći u odnosu na prošlu godinu, jer je temeljem ugovora s HrZZ-om započeta isplata stipendija u okviru Programa mobilnosti – dolazna mobilnost viših asistenata.

Podskupina 329 Ostali nespomenuti rashodi poslovanja

Sastavni dio ove podskupine su naknade za rad predstavničkih tijela, premije osiguranja, reprezentacija, članarine, pristojbe, troškovi sudskih postupaka i ostali rashodi poslovanja. Ukupni rashodi iznosili su 515.328 € i 77% su manji u odnosu na prošlu godinu. Najveće smanjenje od 1.640.220 € je na odjeljku Ostali nespomenuti rashodi, jer su u 2023. ovdje bili evidentirani prijenosi sredstava partnerima za projekte gdje je IRB nositelji, kao i povrat po HrZZ projektima.

**Skupina 34 Financijski rashodi**

Ukupni troškovi iznosili su 33.599 € i četiri puta su manji u odnosu na prošlu godinu. Naime, prošle godine je bilo obračunano 108.308 € zateznih kamata temeljem sudskih presuda za sporove o visini osnovice plaća u razdoblju 2015-2017.

**Skupina 35 Subvencije**

Ti troškove se odnose na doznake partnerima u okviru projekta Partnerstvo između znanstvenika i ribara i AI4Health.Cro koji su ukupno iznosili su 197.051 €. U prošloj godini, kao ni u planu za 2024. na ovoj skupinu nije bilo rashoda.

**Skupina 36 Pomoći dane u inozemstvo i unutar općeg proračuna**

Ova skupina imala je troškove u ukupnom iznosu od 293.452 €, dok su prošle godine bili 2,6 puta veći. U odnosu na plan realizirano je 73%. Najveća stavka od 276.309 € odnosi se na troškove prijenosa drugim partnerima u okviru istog proračuna temeljem prijenosa EU sredstava, a na projektima kojima je IRB nositelj.

**Skupina 37 Naknade građanima**

Ukupni rashodi ove skupine iznosili su 1.073.979 € i za 12% su manji od plana. Najveći dio rashoda odnosi se na troškove odlazne mobilnosti viših asistenata temeljem ugovora s HrZZ-om (za razliku od podskupine 323 gdje su evidentirani troškovi dolazne mobilnosti isto temeljem ugovora s HrZZ-om). Prošle godine nije bilo tog ugovora, niti se prilikom planiranja mogao znati opseg tih aktivnosti.

**Skupina 38 Ostali rashodi**

Ukupni troškovi iznose 316.035 € i odnose se na ugovornu isplatu partnerima u projektu AI4HEALTH.Cro, ali na ovom mjestu su evidentirani transferi prema. udrugama i tvrtkama iz Republike Hrvatske. U odnosu na prošlu godinu, rashodi ove skupine manji su za 39%

**RASHODI ZA NABAVU NEFINANCIJSKE IMOVINE – razred 4**

Ukupni rashodi za nabavu nefinancijske imovine iznosili su 18.492.301 €, što je 46% više nego prošle godine. U odnosu na tekući plan za 2024. to je 33% manje od plana. Udio razreda 4 u ukupnim rashodima iznosi 30%, dok je prošle godine bio 24%.

Svi rashodi se odnose na skupinu 42 Rashodi za nabavu proizvedene dugotrajne imovine.

Najviše rashoda bilo je unutar podskupine Građevinski objekti u iznosu od 14.004.939 € . Ti rashodi se najviše odnose na projekt O-ZIP, a manjim dijelom za sanaciju zgrada od potresa. U odnosu na prošlu godinu dvostruko su veći jer je tada tek kretao građevinski dio O-ZIP-a.

Nakon toga po veličini su rashodi podskupine Postrojenja i oprema koji se odnose na laboratorijsku opremu, a iznosili su 4.387.766 €, što je 6% manje nego prošle godine, kada je bila intenzivna nabava opreme iz O-ZIP-a.

# **PRIHODI I RASHODI PREMA IZVORIMA FINANCIRANJA**

**Izvor 11 - Opći prihodi i primici**

Opći prihodi i primci obuhvaćaju slijedeće glavne grupe:

* Programsko financiranje i to :
	+ Osnovna komponenta:
		- Plaće za redovan rad i ostali troškovi za zaposlenike iz Državne riznice
		- Materijalne i druge slične troškove poslovanja
	+ Dio razvojne komponente
	+ Dio izvedbene komponente
* Obnova infrastrukture oštećene potresom

Ukupni prihodi izvora 11 iznosili su 31.958.057 €. Povećanje prihoda u odnosu na prošlu godinu je 18%. Udio u ukupnim prihodima iznosi 48%, dok je prošle godine udio bio 49%. U odnosu na tekući plan za 2024. prihodi su veći za 0,3%.

Ukupni rashodi izvora 11 iznosili su 31.996.397 €, što je 18% više u odnosu na prošlu godinu. Prvenstveno zbog već prije opisanog povećanja rashoda za zaposlene uslijed novih koeficijenata. Udio u ukupnim rashodima je 52%, a prošle godine bili su 51%. U odnosu na tekući plan za 2024., rashodi su veći za 0,4%.

**Izvor 12 - Sredstva učešća u pomoći**

Sredstva učešća u pomoći odnosi se na domaću komponentu od 15% u realizaciji podprojekata financiranih kroz Europski fond za regionalni razvoj (EFRR). Ovdje spadaju projekti potpore znanstvenim centrima izvrsnosti (ZCI), O-ZIP i dr.

Prihodi izvora 12 iznosili su 5.113.881 € i bili su za šest puta veći u odnosu na 2023.g., prvenstveno zbog doznaka sredstava za projekt O-ZIP iz Proračuna RH. Udio u ukupnim prihodima iznosi 8%, dok je prošle godine udio bio 2%. U odnosu na tekući plan za 2024. prihodi su manji za 63%. Razlog tome je što je u rebalansu plana temeljem dobivenih limita predviđena promjena omjera financiranja projekta O-ZIP u korist ovog izvora, a na uštrb izvora 563.

Rashodi su iznosili 2.119.632 € i dvostruko su veći u odnosu na godinu prije. Udio u ukupnim rashodima je 3%, a prošle godine 2% jer je tada projekt O-ZIP bio tek na početku realizacije. U odnosu na tekući plan za cijelu 2024., rashodi su manji za 85% iz gore navedenih razloga promjene omjera financiranja.

**Izvor 31 - Vlastiti prihodi proračunskog korisnika**

Vlastiti prihodi proračunskog korisnika odnose se na komercijalne projekte s gospodarstvom i drugim pravnim osobama (javne institucije, bolnice i ostali partneri).

Prihodi izvora 31 iznosili su 2.704.091 €, što je 2% manje nego u godini prije. U odnosu na plan za 2024, prihodi su 22% veći.

Rashodi su iznosili 2.734.630 €, što je 15% više nego u 2023. U odnosu na plan za 2024., rashodi su 24% veći.

**Izvor 51 - Pomoći EU**

Izvor 51 odnosi se na projekte iz programa Obzor Europa, Obzor 2020 i FP7.

Ukupni prihodi izvora 51 iznosili su 1.464.101 € i imaju udio od 2% u ukupnim prihodima. U odnosu na prošlu godinu manji su za 60%, jer završavaju projekti iz starih programa Obzor 2020 i FP7. U odnosu na plan manji su za 20%.

Ukupni rashodi ovog izvora iznosili su 1.429.481 € i manji su za 22% u odnosu na plan.

**Izvor 52 - Ostale pomoći**

Izvor Ostale pomoć sastoji se od projekata HrZZ, Europski strukturni i investicijski fondovi (ESIF), projekti gdje je IRB partner neprofitnim institucijama i bilateralni projekti.

Ukupni prihodi izvora 52 iznosili su 10.548.985 € i imaju udio od 16% u ukupnim prihodima. U odnosu na prošlu godinu prihodi su veći za 13%. Prvenstveno zbog novougovorenih projekata HrZZ. U odnosu na plan veći su za 66%, a navedeni iznos je bio predviđen temeljem dobivenog plana HrZZ-a.

Ukupan iznos rashoda izvora 52 bio je 8.236.097 €, što čini udio od 13% u ukupnih rashoda. Rashodi su u odnosu na prošlu godinu porasli za 6%, kada su stari projekti već istekli, a novi se još nisu počeli realizirati. U odnosu na plan za 2024., rashodi su 29% veći, jer su novi projekti operativno krenuli.

**Izvor 563 - Europski fond za regionalni razvoj (EFRR)**

EFRR– čine projekti koji se s 85% realiziraju iz sredstava EU (preostalih 15% dolazi iz izvora 12 - Sredstva učešća za pomoći). Najveći od njih je O-ZIP, zatim ZCI i dr. Ukupni prihodi izvora 563 iznosili su 9.122.370 €. U odnosu na prošlu godinu prihodi su veći za 43%, jer se temelje na refundaciji troškova projekta koji je znatno uznapredovao. U odnosu na tekući plan za 2024. manji su za 6%.

Ukupni rashodi izvora iznosili su 12.930.272 € i veći su za 51% u odnosu na 2023.g. U odnosu na tekući plan za 2024. veći su za 33%, jer se projekt O-ZIP se i dalje uspješno odvija - nabava znanstveno-istraživačke opreme i izvođenje radova na infrastrukturnoj komponenti projekta.

**Izvor 581 - Mehanizam za oporavak i otpornost**

Prihodi ovog izvora iznosili su 4.464.568 €, što je 90% više nego u 2023., jer je u 2024. krenulo Programsko financiranje, a dio razvojne i izvedbene komponente se financira i iz ovog izvora. Udio ovog izvora u ukupnim prihodima iznosio je 7%, dok je prošle godine udio bio 4%. Najveća stavka od 2.250.000 € su prihodi za Programsko financiranje. Preostalih 2.214.568 € prihoda namijenjeno je za 15 razvojnih projekata koji se financiraju iz ovog izvora (Dokaz inovativnog koncepta, Podrška transferu tehnologije, Razvojne istraživačke potpore i Ciljana znanstvena istraživanja). U odnosu na tekući plan, prihodi su bili veći za 25%, a zbog većeg broja projekata od planiranog.

Ukupni rashodi iznosili su 1.354.946 €, što je za 81% više nego u 2023. U odnosu na tekući plan, rashodi su manji za 62%, s obzirom da je tek u travnju 2024. nakon odobravanja sredstava za 268 podprojekata financiranih iz Programskih ugovora moglo krenuti njihovo trošenje, a ujedno se radi i o prvoj programskoj godini novog modela financiranja.

**Izvor 61 – Donacije**

Ovaj izvor obuhvaća donacije od pravnih i fizičkih osoba izvan općeg proračuna, projekte financirane preko neprofitnih organizacija, kao i na projekte koje su komercijalni partneri ugovorili iz strukturnih EU fondova a IRB je partner u tim projektima.

Ukupan prihod iznosi 1.066.397 € i za 28% je manji u odnosu na prošlogodišnje razdoblje. Odnosi se najviše na prihode iz projekata s partnerima Labena i Jamnica.

Ukupni rashodi iznosili su 165.976 € i 86% su manji u odnosu na 2023., kada su bili značajni rashodi na strukturnim projektima s komercijalnim partnerima. U odnosu na plan rashodi ovog izvora veći su 2,2 puta.

**Izvor 71 – Prihodi od nefinancijske imovine i nadoknade štete s osnova osiguranja**

Prihodi ovog izvora bili su 1.470 € odnosili su se na prodaju karamboliranih i rashodovanih vozila i nisu bili planirani.

Rashoda na ovom izvoru nije bilo, niti su planirani.

**Izvor 81 – Namjenski primici od zaduživanja**

Ovaj izvor odnosi se na obnovu zgrada oštećenih u potresu s energetskom obnovom u sklopu NPOO-a. Ukupni prihodi iznosili su po 461.476 € a odnose se na obnovu vrtlarske kućice i društvenog doma. U odnosu na tekući plan to je 90% od tekućeg plana.

Rashodi su iznosili 712.576 €, što je 39% više od plana. S obzirom da se radi o novom izvoru, prihoda i rashoda nije bilo prošle godine.

1. **RASHODI PREMA FUNKCIJSKOG KLASIFIKACIJI**

Pregled po funkcijskoj specifikaciji je vrlo sličan onome prema ekonomskoj klasifikaciji (t.1. ovog Obrazloženja), ali ne uključuje izdatke za financijsku imovinu i otplate zajmova. S obzirom da ih nije bilo u 2024. godini, ukupan iznos rashoda je već gore navedenih 61.680.256€.

1. **RAČUN FINANCIRANJA**

Za izvještaje račun financiranja prema ekonomskoj klasifikaciji i račun financiranja prema izvorima ne daje se obrazloženje, jer u izvještajnom razdoblju nije bilo primitaka od financijske imovine i zaduživanja, kao niti izdataka za financijsku imovinu i otplatu zajmova.

**Obrazloženje prijenosa sredstava iz prethodne godine i prijenosa sredstava u sljedeću godinu**

IRB ostvaruje prihode iz različitih izvora (Proračun RH, EU, vlastiti prihodi, donacije i dr.), a sukladno tome prati se i izvršavanje rashoda. Svaki od tih izvora ima i svoja pravila koja se odnose na doznačavanje sredstava - unaprijed, refundacije ili direktno iz Proračuna. Preneseni višak iz prethodnih godina na 1.1.2024. iznosio je 12.703.377 € . On se uglavnom odnosi na višak iz vlastitih prihoda, a manji dio na neutrošena sredstva projekata na kraju godine. Višak prihoda nad rashodima koji je raspoloživ u sljedećem razdoblju na 31.12.2024. iznosi 17.928.515 €. Višak prihoda i primitaka koristiti će se sukladno pravilima svakog izvora i pojedinog projekta.

**Stanje novčanih sredstava na računima proračunskog korisnika na početku i na kraju proračunske godine**

Stanje novčanih sredstava na početku 2024. iznosilo je 12.374.893 €.

Stanje novčanih sredstava na 31.12.2024. iznosilo je 18.646.746 €.